All the Money in the World

All the Money in the World merupakan filem tahun 2017 yang diarahkan oleh Ridley Scott dan ditulis oleh David Scarpa, berdasarkan buku tahun 1995 oleh John Pearson berjudul Painfully Rich: The Outrageous Fortunes and Misfortunes of the Heirs of J. Paul Getty. Ia dibintangi oleh Michelle Williams, Christopher Plummer, Mark Wahlberg, Romain Duris, Charlie Plummer, Andrew Buchan, dan Timothy Hutton. Filem ini berkisarkan keengganan J. Paul Getty untuk bekerjasama dengan sekumpulan penculik yang menculik cucunya, John Paul Getty III pada tahun 1973.

Watak J Paul Getty sepatutnya diberikan kepada Kevin Spacey, yang turut muncul dalam kempen promosi awal filem ini. Namun, atas beberapa tuduhan serangan seksual ke atas Spacey, watak tersebut dilakonkan semula oleh Christopher Plummer, yang turut menjadi pilihan utama Scott terlebih dahulu. Babak-babak terpaksa dilakonkan semula kira-kira sebulan sebelum tarikh tayangan.

All the Money in the World telah ditayangkan di Samuel Goldwyn Theater di Beverly Hills pada 18 Disember 2017, dan disiarkan di pawagam seluruh Amerika Syarikat oleh TriStar Pictures pada 25 Disember 2017. Filem ini menerima pujian positif dan lakonan-lakonan pelakonnya terutama Plumber turut dipuji. Filem ini menerima tiga pencalonan dalam Anugerah Golden Globe ke-75 iaitu Pengarah Terbaik, Pelakon Wanita Terbaik (Williams) dan Pelakon Pembantu Lelaki Terbaik (Plummer).

Pelakon
Michelle Williams sebagai Gail Harris, ibu kepada Getty III.
Christopher Plummer sebagai J. Paul Getty, datuk kepada Getty III.
Mark Wahlberg sebagai Fletcher Chase, bekas CIA dan penasihat Gail dan Getty. 
Romain Duris sebagai Cinquanta, salah seorang penculik Getty lll.
Marco Leonardi sebagai Mammoliti, salah seorang penculik Getty lll dan bos kepada Cinquanta.
Charlie Plummer sebagai John Paul Getty III, cucu kepada Jean Paul.
Charlie Shotwell sebagai John Paul Getty III (muda)
Timothy Hutton sebagai Oswald Hinge, peguam kepada Getty.
Andrew Buchan sebagai John Paul Getty Jr., anak kepada Getty.
Giuseppe Bonifati sebagai Giovanni Iacovoni, peguam kepada Gail.
Nicola Di Chio sebagai Penculik yang memandu van
Kit Cranston sebagai Mark Getty (muda)
Maya Kelly sebagai Aileen Getty (muda)

Rujukan

Pautan luar

Kategori:Filem 2017
Kategori:Filem bahasa Inggeris
Kategori:Filem arahan Ridley Scott
Kategori:Filem Amerika Syarikat
Kategori:Filem Amerika Syarikat tahun 2017